钦定古今图书集成/方舆汇编/职方典/第1521卷 > 《处置》
## 钦定古今图书集成/方舆汇编/职方典/第1521卷 > 《处置》

“贵州，初属四川行都司，永乐间，始置省治。官则流土
相参，民则汉夷错处，不当中土一大县一线之路，外
通滇南，官军月粮，仰给川、湖二省。黎平寄治湖广五
开卫，铜仁僻处万山，逼近苗穴，都匀、程番与广西接
壤，土酋仇杀，素称难治。镇远当湖广之冲，面水背山，
险颇足恃。思州、石阡孤悬一隅，势可隐忧。惟思南城”
下有江，足通舟楫，商贾行旅，比之他郡，不甚萧条。大
抵贵州开省，原为云南，无贵州是无云南也。内安外
攘，其抚镇大臣之责哉！